Rupang » Khana » Wat iam Kong Thei
Nailar 23, 2019 Khana
“Ni synei dei I bapli …”La ong lem ka Lano
“Hooid kein tang ba ym lah leh eiei, namar u Nongthaw um shah ba ka mon jong I kan urlong. ..” La phai ktien u Bahdeng
Hadien katto katne por ki la ia dih sha bad dei ha kata ka por ruh ba u kpa bad ka kmie jong ka ki la wan phai na jingtrei.
“Phi la wan…” La kren nyngkong u Bah Deng
“Hooid phi la wan slem ….” La kren lem sa u kpa bad ka kmie ka Lano
Kumta ka Lanosha ka la theh sha lang ia ki ruh. Ha ba ka bneng ka la dum ngain u Bah Deng um khohreh leit satia. U kpa ka Lanosha kum u rang uba la iaid lyngba u la ithuh ba la dei ka por ban pynsah miet noh ia u. Katba dang ia shongkai hangta u kpa hi u la ong
“Sah noh shane phi mo….” U peit artat sha u
U Bahdeng u la sngap shipor hadien kata u la shu ong
“To ka long hi…. “
Ka Lanosha ka la rymmuin sha u kum ka dak ba ka ruh ka ia mynjur lem. Kumta ka jingthmu jong u Bahdeng ban sah miet bad ban shimti noh ia ka Baieid ha kata ka miet ka la nang ai mynsiem shibun ia u. Hadien ba la ih ka ja ka jyntah la kum shi iing ki la ia bam ryngkat baroh hangta. U Bahdeng ruh um sngew nongwei shuh hynrei u la leh la kum u trai iing hi namar watla ka Lano kam pat pyntip ha la iing;hynrei u sngewthuh ba naduh kata ka miet un long noh bad ka kawei ka doh.
Hadien ba la dep bam dep dih u kpa bad ka kmie jong ka Lano ki la shongkai lang hangta tang shiphang por eh, ki la leit thiah noh ban ailad ia la ka khun bad u paralok jong ka ba kin ia pynlut por tang ar ngut hi. Ngai la ngai marsien ioh lad ban ia shong kai hi ar ngut ki sdang ban jngi sha ki niamra bajylliew ka jingieid.
“Nga la ong iaphi mynnin ba ngan shimti noh mynta ka sngi kam dei…” La buh jingkylli u Bahdeng
“Hooid … Phi la ong …. Nga lei nga la phah wan mynnin noh hi ym dei…” La jubab bad pynphai jingkylli ka Lano
“Hooid … Tangba nga ong ba la miet….bad nga la kular ban sdang mynta… To iathuh ianga katno phi ieid ianga….? La jubab bad ai jingkylli u Bahdeng
“Shispah na ka shispah…. Phi pat….?” La jubab bad buh jingkylli lem ka Lano
“Kumba phi ai katta ruh ngan ai…. Sdang noh naduh mynta hi….” La jubab u Bahdeng
” Bahdeng , phi la iohi ba nga dei tang ka khun baduk bad ka nongkyndong… Phi hun mo ban ieid kum ianga…?” La pynpaw bad buh jingkylli pat ka Lano
“Iaphi ngan pynriewspah , ngan pynlong nong sor bad ngan iai ieid…” La smai u Bahdeng
Hangta hi ka Lano ka la dem la ka khlieh ha shadem jong u bad u ruh u kdup khop iaka.
“Bahdeng mynta nga la aiti haphi ia lade.. shim ia nga, nga dei ka jong phi…. Leh katba phi sngew dei …” Ka la ong bad ka jaw ummat jrup. [yn dang bteng]